CELEX: 32012R1171
Language: fi
Date: 2012-12-03 00:00:00
Title: Komission täytäntöönpanoasetus (EU) N:o 1171/2012, annettu 3 päivänä joulukuuta 2012 , tiettyjen tavaroiden luokittelusta yhdistettyyn nimikkeistöön

11.12.2012   
            
            
               FI
            
            
               Euroopan unionin virallinen lehti
            
            
               L 337/9
            
         KOMISSION TÄYTÄNTÖÖNPANOASETUS (EU) N:o 1171/2012,
   annettu 3 päivänä joulukuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä joulukuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Pienten esineiden säilyttämiseen tarkoitettu sovitettu tekstiilitavara.
                  Tavara on tehty kahdesta samankokoisesta lähes suorakaiteen muotoisesta neulotusta tekstiilikangaskappaleesta, jotka on asetettu päällekkäin ja ommeltu yhteen kolmelta sivulta.
                  Tavaran yläosan reunat on käännetty ja ommeltu nauhakujan muodostamiseksi, ja siinä on vetonuora ja nuoranpidäke kiristämistä varten. Tavaran alaosan kaksi reunaa on pyöristetty.
                  Kiristettynä tavara on pussin muotoinen, ja sen pituus on noin 12,5 cm ja leveys pohjasta mitattuna noin 6,5 cm. Tavara kapenee yläosaa kohti.
                  (ks. kuva nro 665) (1)
                  
               
               
                  6307 90 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 7 huomautuksen f alakohdan ja 8 huomautuksen a alakohdan, 63 ryhmän 1 huomautuksen sekä CN-koodien 6307, 6307 90 ja 6307 90 10 nimiketekstien mukaisesti.
                  Tavaraa ei ole suunniteltu minkään tietyn tavaran säilyttämiseen. Sitä ei ole erityisesti muotoiltu eikä sisäpuolelta varustettu. Koska tavaran ulkoasusta ei pysty päättelemään sen käyttötarkoitusta, tavaraa ei voi pitää nimikkeen 4202 tavaroiden kaltaisena säilytysesineenä. Sen vuoksi luokittelu nimikkeeseen 4202 ei tule kyseeseen.
                  Näin ollen tavara on luokiteltava CN-koodiin 6307 90 10 muuksi sovitetuksi neulotuksi tekstiilitavaraksi.
               
            
         
      
         (1)  Kuva on ainoastaan ohjeellinen.